CONVENIO COLECTIVO DA EMPRESA VEOLIA SERVICIOS NORTE, S. A. U. HOSPITAL MEIXOEIRO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 20/06/2019)

Visto o Acordo da Comisión Negociadora polo que se aproba o texto do convenio colectivo da empresa VEOLIA SERVICIOS NORTE, S. A. U. HOSPITAL MEIXOEIRO, subscrito en representación da parte económica, por unha representación da empresa, e da parte social polo delegado de persoal, en data 20 de decembro do 2018. Primeiro.- Dito Acordo foi presentado na Xefatura Territorial de Vigo en data 13 de marzo do 2019. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé O presente convenio será de aplicación a todos aqueles traballadores e traballadoras que traballen en Veolia Servizos Norte no centro de traballo que esta empresa ten aberto no Hospital Meixoeiro de Vigo, asignados ao Servizo do SERGAS (MS-EIV1-16-001) para a realización de actividades de servizos integrais a edificios e instalacións (CNAE 8110).” A vixencia deste convenio terá unha duración de cinco anos, do 1 de xaneiro de 2018 ó 31 de decembro de 2022. A efectos económicos o convenio terá retroactividade a 1 de xaneiro do 2018. Entenderase prorrogado por anos naturais mentres non medie denuncia dalgunha das partes con tres meses de antelación”. A denuncia deberá realizarse mediante comunicación fehaciente da representación que a promueva a outra parte. A xornada laboral será a mesma que realiza o persoal do SERGAS, tanto en cómputo diurno como nocturno. As quendas de traballo repartiranse en xornadas de 7 horas de mañá, 7 no serán e 10 de noite. O persoal disfrutará de 30 minutos de descanso, computado como tempo efectivo traballo que será de 10 a 11 na quenda da maná, de 18 a 19 na quenda do serán e de 2 a 3 na quenda da noite. Fíxase un plus de nocturnidade en valor hora e tempo, idéntico ó establecido no cadro retributivo do SERGAS. Os traballadores/as que realicen xornada laboral en domingo ou festivo cobrarán o mesmo que o persoal do SERGAS e desfrutarán das mesmas vantaxes e festivos que por tal traballo ou concepto puideran corresponderlles. O día 24 e 31 de Decembro terán os pluses de festivos simples e o 25 de decembro e o 1 de xaneiro como festivos dobres a efectos retributivos como no SERGAS. O persoal comprendido no presente convenio percibirá aumentos periódicos por ano de servizo, consistentes no abono de trienios de idéntica contía á establecida nos cadros retributivos do SERGAS para dito concepto. Con carácter xeral non se realizarán horas extraordinarias, salvo por necesidades imperiosas do servizo. As horas extra serán voluntarias e comunicadas por escrito. De común acordo entre empresa e traballador ou traballadora poderase compensar cada hora extraordinaria por un descanso. Os descansos correspondentes á compensación de horas extra poderán acumularse en xornadas completas. Cada hora extra, en caso de ser retribuída dinerariamente, abonarase como mínimo a 18 euros brutos a hora. En caso de ser compensada mediante descanso, cada hora traballada compensarase con 1,5 horas de descanso. En ambos casos abonaranse os pluses de nocturnidade e/ou festividade que puidesen corresponder. O persoal afectado por este Convenio que se atope en situación de i. t. percibirá o 100% do salario no caso de enfermidade laboral ou común e no caso de accidente laboral ou común, dende o primeiro día da baixa. No caso de baixa por i. t. referido os casos anteriores, as pagas extraordinarias percibiranse completas. Todo o persoal incluído no ámbito funcional do presente Convenio Colectivo percibirá as pagas extraordinarias que, segundo o cadro retributivo do SERGAS, correspondan en función da súa categoría laboral. Ditas pagas faranse efectivas o 30 de xuño e o 20 de decembro. A empresa realizará a transferencia da nómina dos traballadores/as a máis tardar o último día do mes, dando un prazo por motivos burocráticos ou de forza maior ata o día 2 do mes seguinte. As nóminas publicaranse no portal do empregado ou entregaranse como máximo o terceiro día de cada mes. Os traballadores comprendidos no presente Convenio percibirán as mesmas retribucións que poidan corresponder ó persoal propio do SERGAS con idéntica categoría laboral, segundo os cadros retributivos de dito Organismo. As condicións pactadas no articulado do presente Convenio forman un conxunto unitario e indivisible e a efectos da súa aplicación serán consideradas globalmente. Con carácter xeral en todo aquilo non previsto no presente convenio colectivo, estarase ao disposto no Convenio Colectivo de empresas do Metal sen Convenio propio da provincia de Pontevedra e especialmente no que se refire á aplicación da figura xurídica da subrogación, tanto no referido á incorporación dos traballadores á empresa, como no referido á súa saída da mesma. Con carácter particular, no non previsto no presente convenio colectivo naquelas cuestións referidas a retribucións, xornada e clasificación profesional, serán supletorias as condicións aplicables ao persoal do SERGAS. As excedencias voluntarias rexeranse polo recolleito no Convenio Colectivo de Empresas do Metal sen Convenio propio da provincial de Pontevedra. Todo o persoal afectado no presente Convenio, terá dereito a efectuar unha revisión anual a cargo da empresa no primeiro semestre de cada ano. Os recoñecementos médicos serán de carácter voluntario e consistirán en: —Audiometría. —Control de vista. —Análise de sangue. —Análise de urina. —Esperiometría. —Exploración clínica. —Específicos: recoñecemento para a prevención de lesións musco-esqueléticas. —Vacina Hepatite B, antitetánica e gripe. —Proba da PSA Por este motivo aboaráselle a todo o persoal da empresa que estea fora de servicio catro horas extras coa correspondente xustificación. Os resultados de dito recoñecemento médico son confidenciais e serán entregados ó traballador/a nun sobre pechado. O recoñecemento médico nunca se fará nunha unidade móbil. O traballador, previo aviso e posterior xustificación, terá dereito a permisos retribuídos durante o tempo e os supostos seguintes: Os traballadores terán dereito a licencias non retribuídas pero que deberán ser debidamente xustificadas nos casos seguintes: Todos aqueles traballadores que por accidente de traballo ou enfermidade profesional, con redución das súas facultades físicas e intelectuais, sufran unha capacidade diminuída, terán preferencia para ocupar postos máis aptos, en relación as súas condicións, que existan na empresa, sempre que teñan aptitude e idoneidade para o novo posto. Os traballadores/as afectados polo presente convenio, disfrutaran de trinta días de vacacións ininterrumpidas entre os meses de xuño e setembro, ámbolos dous inclusive. O calendario de vacacións fixarase a principios de ano no calendario de turnos, para o seu coñecemento polos traballadores/as. O persoal poderá percibir como anticipo, na nómina correspondente do mes anterior o disfrute, ata o 50% do salario correspondente ao período de vacacións, debendo solicítalo por escrito con antelación suficiente. Todo o persoal que antes ou durante o período de vacacións estea en situación de i. t. terá dereito ao disfrute das mesmas. O pago das mesmas será o mesmo que o cadro retributivo do SERGAS incluíndo as melloras que puideran ter. Terán dereito a días de vacacións adicionais o persoal que teña unha determinada antigüidade e sempre en base á seguinte táboa: 10 anos de servizo 1 día 20 anos de servizo 2 días 25 anos de servizo 3 días 30 anos de servizo 4 días As normas de aplicación serán as establecidas no apartado correspondente da lei en cuestión. As sustitucións da plantilla que executa o servizo no poderá realizarse con subcontratas. Os turnos de traballo do persoal substituto adaptaranse para cubrir a totalidade dos días de vacacións do persoal a substituir e para que estos realicen as horas correspondentes a onceaba parte da xornada anual cada mes independentemente do turno a substituir. A empresa dotará ó persoal, como mínimo anualmente, de dúas prendas de traballo (dúas camisas, dous polos, dous pantalóns, e dúas chaqueteiras). entregarase así mesmo un par de zapatos ou un par de botas de seguridade, cada catro anos un chaquetón de abrigo e así mesmo a empresa dotara de roupa de auga ao persoal que a necesite. As prendas de traballo (camisas, pantalóns e chaqueteiras) terán unha composición adecuada as tarefas que se realicen como marca a Lei de Prevención de Riscos Laborais. A entrega de roupa e calzado efectuarase nos meses de xaneiro do mesmo ano. A firma deste convenio todo los traballadores que o necesiten dispoñen de gafas de seguridade graduadas, establecéndose a súa substitución con cargo a empresa no caso de deterioro polo normal uso das mesmas. A empresa contratará un seguro colectivo de accidentes, aboando o importe íntegro das primas, debendo cubrir a póliza a seguinte contía mínima de indemnizacións: A empresa concederá ós traballadores que, tendo a idade que de seguido se indica, causen baixa na empresa por propia vontade: Os 61 anos: 4 meses de vacacións Os 62 anos: 3 meses de vacacións Será de aplicación a lexislación vixente en cada momento. A empresa deberá contratar simultaneamente no lugar do xubilado a outro traballador/a que sexa titular do dereito a calquera das prestacións económicas de desemprego e que veña realizando habitualmente substitucións da plantilla adscrita o servizo de Mantemento do Hospital Mexoeiro de Vigo. Sera de aplicación o establecido no acordo colectivo do plan de xubilación firmado o día 27/03/2013 entregado por rexistro a Xunta de Galicia. A solicitude deberase remitir á empresa cunha antelación mínima de tres meses á data prevista de xubilación parcial. A empresa estudará a solicitude de boa fe, coa vista posta nun acordo coa parte solicitante e, en todo caso, responderá nun prazo máximo de trinta días. Nos casos de discrepancia entre as partes, remitirase a cuestión á Comisión Paritaria, que resolverá no ámbito das súas funcións e no prazo máximo de trinta días. Dada a particularidade da actividade da empresa e as súas prestacións de servicios a entidade públicas o que implica que poida haber cambios de titularidade na adxudicación do servicio que se contrata, e tendo en conta que opera a subrogación empresarial, a empresa entrante ten a obriga de manter as condicións persoais e laborais que no seu día se houbesen pactado coa empresa saínte, tales como: xornada a reducir, distribución da xornada ou pagamento de salario. Asemade a empresa saínte comprometese a facilitar toda a documentación referente a estes traballadores, especificando caso por caso as condicións de cada traballador. A porcentaxe da xornada que corresponde de traballo efectivo acumularase nos meses inmediatamente seguintes á xubilación parcial e a xornada completa, sen prexuízo doutros acordos anteriores á firma deste convenio colectivo ou ao acordo ao que poidan chegar o traballador e a empresa. No momento da sinatura do presente Convenio constituirase a Comisión Paritaria do mesmo, que quedará composta polos asinantes tanto en representación da empresa como en representación dos traballadores. A efectos de comunicacións e notificacións fixase o domicilio da Comisión Paritaria na sede da empresa Rua Meixueiro s/n (Oficina Veolia Norte no Hospital do Meixueiro) As funcións desta Comisión Paritaria consistirán en vixiar e interpretar o cumprimento de cada un dos artigos que interveñen e constitúen a normativa do vixente convenio colectivo. Os conflitos que puideran xurdir, e non estando de acordo as partes para solucionar as discrepancias existentes, poderán acudir os organismos administrativos ou xudiciais correspondentes, así como as disposicións contidas no A. G. A., para á solución extraxudicial de conflitos laborais. A comisión reunirase no prazo de 72 horas a requirimento dalgunha das partes. Sen prexuízo do disposto na lexislación vixente, os traballadores/as desfrutarán das seguintes garantías sindicais: — Ante a imposición de sanción a un traballador derivada de falta moi grave, esta será oída coa antelación suficiente, tanto por parte do delegado sindical que corresponda a afiliación do traballador como así mesmo o Comité de empresa, como fai referencia o artigo 55.1 do et. e o artigo 10.3.3 da LOLs. Tódolos oficiáis de mantemento que prestarán servicio para a empresa durante un período superior a un ano pasarán a ter contrato de persoal fixo de Centro. sen que esta circunstancia afecte ó persoal que estea realizando substitucións doutros traballadores con dereito a reserva do posto de trabado. Estarase ó disposto no recollido na Lei de Prevención de Riscos Laborais e normativa de desenrolo da mesma. Os delegados de persoal terán dereito a coñecer todo o relacionado coa prevención de riscos laborais (lease memorias, tanto de accidentes laborais coma de enfermidades comúns ou profesionais) e igualmente a coñecer os estudios realizados no que respecta a traballos tóxicos, penosos e perigosos. Os delegados de persoal serán puntualmente informados das políticas e procedementos relacionados con todas aquelas cuestións que teñan que ver coa realización de exames de vixilancia da Saúde e recoñecementos médicos, así como a entrega de equipos de protección individual e a roupa de traballo. Homes e mulleres gozarán de igualdade de oportunidades en canto no emprego, formación, promoción e desenrolo no traballo. Respectando, en calquera caso, o principio de igual traballo, igual salario. Non se pode discriminar os traballadores/as por ser cargos sindicais, polo seu credo, político, relixión ou cor da pel. A categoría mínima dos traballadores será a de Condutor de instalación. En tódolos conceptos e melloras salariais non recollidos neste Convenio Colectivo estarase equiparado co persoal do SERGAS. Para a resolución pacífica dos conflitos laborais as partes asinantes deste convenio, durante a súa vixencia, acordan someterse ás disposicións contidas no acordo interprofesional galego sobre procedementos extraxudiciais de solución de conflitos de traballo (AGA) asinado entre a Confederación de Empresarios de Galicia e as Organizacións Sindicais CC. OO., UXT, CIG. No caso de inaplicación do convenio ou posibles descolgues ambas as partes remitiranse ao AG A.